Αριθ. C 238/2 Επίσημη Εφημερίδα των Ευρωπαϊκών Κοινοτήτων 13.9.91 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου σχετικά με την πρόσβαση στην αγορά για τις οδικές 
εμπορευματικές μεταφορές στην Κοινότητα, οι οποίες έχουν ως σημείο αναχώρησης ή προορισμού το 
έδαφος κράτους μέλους ή διέρχονται από το έδαφος ενός ή περισσότερων κρατών μελών 
(91/C 238/02) 
COM(91) 293 τελικό 
(Υποβλήθηκε από την Επιτροπή στις 26 Αυγούστου 1991) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 75, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η καθιέρωση κοινής πολιτικής μεταφορών έχει ως απο­
τέλεσμα, μεταξύ άλλων, τη θέσπιση κοινών κανόνων που 
εφαρμόζονται κατά την πρόσβαση στην αγορά για τις ενδο­
κοινοτικές οδικές εμπορευματικές μεταφορές στο έδαφος 
της Κοινότητας* ότι οι κανόνες αυτοί πρέπει να θεσπιστούν 
έτσι ώστε να συμβάλλουν στην υλοποίηση της εσωτερικής 
αγοράς μεταφορών 
ότι αυτή η ομοιόμορφη ρύθμιση για την πρόσβαση στην 
αγορά περιλαμβάνει επίσης την εφαρμογή της ελεύθερης 
παροχής υπηρεσιών, με την κατάργηση όλων των περιορι­
σμών που ισχύουν για τους παρέχοντες τις υπηρεσίες λόγω 
ιθαγένειας ή λόγω του ότι είναι εγκατεστημένοι σε κράτος 
μέλος άλλο από αυτό στο οποίο πρόκειται να παρασχεθεί η 
υπηρεσία · 
ότι, βάσει της απόφασης του Δικαστηρίου της 22ας Μαΐου 
1985 στην υπόθεση 13/83 ('), καθώς και των συμπερα­
σμάτων στα οποία κατέληξε στις 28 και 29 Ιουνίου το 
Ευρωπαϊκό Συμβούλιο των αρχηγών κρατών και κυβερνή­
σεων σχετικά με την ανακοίνωση της Επιτροπής για την 
ολοκλήρωση της εσωτερικής αγοράς, έχει εγκριθεί ο κανονι­
σμός (ΕΟΚ) αριθ. 1841/88 (2), με τον οποίο τροποποι­είται αναλόγως ο κανονισμός (ΕΟΚ) αριθ. 3164/76 (3), ο 
οποίος αφορά την πρόσβαση στην αγορά για τις διεθνείς 
οδικές εμπορευματικές μεταφορές· 
ότι το άρθρο 4α του κανονισμού (ΕΟΚ) αριθ. 3164/76, που 
έχει παρεμβληθεί με τον κανονισμό (ΕΟΚ) αριθ. 1841/88, 
προβλέπει, από την 1η Ιανουαρίου 1993 και για τις συγκε­
κριμένες μεταφορές που αναφέρθηκαν, την κατάργηση των 
ποσοστώσεων στις μεταφορές και την καθιέρωση ελεύθερης 
αγοράς χωρίς ποσοτικούς περιορισμούς, βασιζόμενη όμως 
σε ποιοτικά κριτήρια τα οποία πρέπει να πληρούν οι οδικοί 
μεταφορείς' 
ότι, δυνάμει του άρθρου 46 του κανονισμού (ΕΟΚ) αριθ. 
3164/76, που έχει παρεμβληθεί με τον κανονισμό (ΕΟΚ) 
αριθ. 1841/88, το Συμβούλιο υποχρεούται να θεσπίσει τα 
αναγκαία μέτρα για την εφαρμογή του άρθρου 4α" 
ότι, όσον αφορά τις λεπτομέρειες εφαρμογής του καθε­
στώτος πρόσβασης, η εκτέλεση των ενδοκοινοτικών οδικών 
εμπορευματικών μεταφορών πρέπει να εξαρτάται από κοι­
νοτική άδεια μεταφορών που δεν υπόκειται σε ποσοστώ­
σεις· 
ότι πρέπει να λαμβάνεται μέριμνα ώστε οι άδειες αυτές να 
χορηγούνται στους μεταφορείς που παρέχουν όλα τα ανα­
γκαία ποιοτικά εχέγγυα για την καλή λειτουργία της συγκε­
κριμένης αγοράς* 
ότι είναι αναγκαίο να καθοριστούν οι όροι για την έκδοση 
και την αφαίρεση των αδειών αυτών, καθώς και το πεδίο 
εφαρμογής τους, η διάρκεια ισχύος τους και οι λεπτομέρειες 
χρήσης τους, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Ο παρών κανονισμός εφαρμόζεται στις ενδοκοινοτικές 
οδικές εμπορευματικές μεταφορές που εκτελούνται για 
λογαριασμό τρίτου. 
(') Συλλογή 1985, σ. 1556. 
(2) ΕΕ αριθ. L 163 της 30. 6. 1988, σ. 1. (3) ΕΕ αριθ. L 357 της 29. 12. 1976, σ. 1. 
13.9.91 Επίσημη Εφημερίδα των Ευρωπαϊκών Κοινοτήτων Αριθ. C 238/3 
ΆρΦρο 2 
Για την εφαρμογή του παρόντος κανονισμού, νοούνται ως: 
— «ενδοκοινοτικές μεταφορές»: οι μετακινήσεις οχήματος, 
με ή χωρίς φορτίο, κατά τη διάρκεια των οποίων το εν 
λόγω όχημα με κινητήρα μεταβαίνει από ένα κράτος 
μέλος σ' ένα άλλο ή διέρχεται τα σύνορα μεταξύ της 
Κοινότητας και τρίτης χώρας, χρησιμοποιώντας, στο 
σύνολο ή σε ένα τμήμα της διαδρομής, το έδαφος της 
Κοινότητας, 
— «οχήματα»: τα οχήματα με κινητήρα, τα ρυμουλκού­
μενα, τα ημιρυμουλκούμενα, ή οι συνδυασμοί συζευγ­
μένων οχημάτων, που προορίζονται αποκλειστικά για τη 
μεταφορά εμπορευμάτων' 
Άρΰρο 3 
1. Από την 1η Ιανουαρίου 1993, οι μεταφορές που αναφέ­
ρονται στο άρθρο 1 υπόκεινται σε καθεστώς κοινοτικών 
αδειών για τις οποίες δεν ισχύουν ποσοστώσεις" οι άδειες 
αυτές παρέχουν στους κατόχους τους το δικαίωμα πρό­
σβασης στην αγορά των εν λόγω μεταφορών χωρίς ποσοτι­
κούς περιορισμούς. 
2. Κάθε μεταφορέας που εκτελεί οδικές εμπορευματικές 
μεταφορές για λογαριασμό τρίτου και ο οποίος: 
— είναι εγκατεστημένος σε κράτος μέλος σύμφωνα με τη 
νομοθεσία του συγκεκριμένου κράτους, 
— έχει το δικαίωμα, σύμφωνα με τη νομοθεσία της Κοινό­
τητας και του συγκεκριμένου κράτους, να εκτελεί ενδο­
κοινοτικές οδικές εμπορευματικές μεταφορές και 
— είναι κάτοχος κοινοτικής άδειας μεταφορέα, 
επιτρέπεται να εκτελεί τις μεταφορές που αναφέρονται στο 
άρθρο 1. 
Άρ&ρο 4 
Η κοινοτική άδεια μεταφορέα που αναφέρεται στο άρθρο 3 
αντικαθιστά την έγκριση, την άδεια ή κάθε άλλο έγγραφο 
που υποχρεούνται να έχουν στην κατοχή τους οι μεταφορείς 
προκειμένου να μπορούν να εκτελούν διεθνείς μεταφορές. 
Άρΰρο 5 
1. Οι κοινοτικές άδειες μεταφορέα που αναφέρονται στο 
άρθρο 3 εκδίδονται από τις αρμόδιες αρχές του κράτους 
μέλους στο οποίο ο μεταφορέας είναι εγκατεστημένος κατά 
την έννοια του άρθρου 52 της συνθήκης. 
2. Τα επικυρωμένα αντίγραφα των αδειών που αναφέ­
ρονται στο άρθρο 3 εκδίδονται από τις ίδιες αρμόδιες αρχές 
με αυτές που αναφέρονται στην παράγραφο 1. 3. Οι άδειες πρέπει να είναι σύμφωνες με το υπόδειγμα 
που παρατίθεται στο παράρτημα. Το παράρτημα αυτό καθο­
ρίζει επίσης τους όρους χρήσης των αδειών. 
4. Οι άδειες εκδίδονται στο όνομα του μεταφορέα. Δεν 
μπορούν να μεταβιβαστούν από τον ίδιο τον μεταφορέα σε 
τρίτους. 
Κάθε άδεια, ή επικυρωμένο αντίγραφο αυτής, μπορεί να 
χρησιμοποιείται μόνο για ένα όχημα κάθε φορά. Στην περί­
πτωση συνδυασμού συζευγμένων οχημάτων, πρέπει να 
συνοδεύει το όχημα με κινητήρα- καλύπτει το σύνολο του 
συνδυασμού αυτού, έστω και αν το ρυμουλκούμενο ή το 
ημιρυμουλκούμενο δεν είναι εγγεγραμμένο ή δεν έχει τεθεί 
σε κυκλοφορία στο όνομα του δικαιούχου της άδειας ή δεν 
είναι εγγεγραμμένο ή δεν έχει τεθεί σε κυκλοφορία σε άλλο 
κράτος μέλος ή σε άλλο κράτος μέλος που έχει προσχω­
ρήσει στην ευρωπαϊκή συνδιάσκεψη των υπουργών μετα­
φορών. 
Η άδεια, ή επικυρωμένο αντίγραφο αυτής, πρέπει να επιδει­
κνύεται κάθε φορά που το ζητούν οι αρμόδιοι για τον 
έλεγχο υπάλληλοι. 
Άρΰρο 6 
1. Η άδεια εκδίδεται για συγκεκριμένη χρονική διάρκεια. 
Η διάρκεια ισχύος της ορίζεται σε έξι έτη το πολύ. 
2. Μια άδεια της οποίας έχει λήξει η ισχύς, παρατείνεται 
εξ ολοκλήρου ή εν μέρει, εφόσον το ζητήσει ο κάτοχος της, 
επί έξι έτη το πολύ. 
Άρΰρο 7 
1. Κατά την υποβολή αίτησης για έκδοση ή για παρά­
ταση άδειας και το πολύ τρία έτη μετά την έκδοση ή την 
παράταση άδειας, οι αρμόδιες αρχές επαληθεύουν: 
— κατά πόσον ο μεταφορέας ανταποκρίνεται ή συνεχίζει 
να ανταποκρίνεται στους όρους πρόσβασης στο επάγ­
γελμα του οδικού μεταφορέα εμπορευμάτων στον τομέα 
των ενδοκοινοτικών μεταφορών, 
— κατά πόσον ο μεταφορέας τηρεί τις φορολογικές, κοινω­
νικές, τεχνικές και διοικητικές υποχρεώσεις του ή, 
εφόσον πρόκειται για αίτηση που υποβάλει νέος μεταφο­
ρέας, κατά πόσο πρέπει να θεωρηθεί, βάσει των γενικών 
διατάξεων που έχουν προηγουμένως εγκριθεί, ότι ο εν 
λόγω μεταφορέας είναι σε θέση να τηρεί τις εν λόγω 
υποχρεώσεις. 
2. Στην περίπτωση που οι όροι που αναφέρονται στην 
παράγραφο 1 δεν πληρούνται εξ ολοκλήρου ή εν μέρει, οι 
αρμόδιες αρχές απορρίπτουν την αίτηση με αιτιολογημένη 
απόφαση ή επιβάλλουν, για την έκδοση ή την παράταση της 
άδειας, ορισμένες υποχρεώσεις που πρέπει να τηρούνται 
μέχρις ότου ισχύσουν οι προαναφερθέντες όροι. 
Αριθ. C 238/4 Επίσημη Εφημερίδα των Ευρωπαϊκών Κοινοτήτων 13.9.91 
Άρΰρο 8 
Ακόμη και στην περίπτωση που πληρούνται οι όροι του 
άρθρου 7, οι αρμόδιες αρχές μπορούν, βάσει της ισχύουσας 
νομοθεσίας, μετά από διαβούλευση με την Επιτροπή, να 
θέσουν άλλους όρους για την έκδοση η την παράταση των 
αδειών, εφόσον οι όροι αυτοί, αφενός, δικαιολογούνται για 
λόγους σχετικούς με την ασφάλεια, την προστασία του 
περιβάλλοντος, την τεχνική και οικονομική κατάσταση του 
μεταφορέα, καθώς και την εφαρμογή των κοινωνικών 
κανόνων, και, αφετέρου, είναι συμβιβάσιμοι με το δικαίωμα 
της εγκατάστασης και της ελεύθερης παροχής υπηρεσιών 
και με τους όρους του υγιούς ανταγωνισμού. 
Άρΰρο 9 
Οι αρμόδιες αρχές αφαιρούν την άδεια όταν ο μεταφορέας: 
— δεν ανταποκρίνεται πλέον στους όρους που προβλέπο­
νται στο άρθρο 3 παράγραφος 2, ή δεν πληροί τις προϋ­
ποθέσεις και τις υποχρεώσεις των άρθρων 7 και 8, 
— έχει παράσχει ανακριβείς πληροφορίες σχετικά με τα 
στοιχεία που ήταν αναγκαία για την έκδοση ή την παρά­
ταση της άδειας, 
— έχει διαπράξει, μετά την έκδοση της άδειας, σοβαρές και 
επανειλημμένες παραβάσεις των διατάξεων που διέπουν 
τις μεταφορές και την κυκλοφορία, και ιδίως των 
κανόνων για την πρόσβαση στην αγορά, τις περιόδους 
οδήγησης και ανάπαυσης των οδηγών, το βάρος και τις 
διαστάσεις των οχημάτων, την άδεια οδήγησης των 
οδηγών, την οδική ασφάλεια και τον κώδικα οδικής 
κυκλοφορίας. 
Άρΰρο 10 
Το αργότερο στις 31 Ιανουαρίου κάθε έτους, τα κράτη μέλη 
ενημερώνουν την Επιτροπή για τον αριθμό των μεταφορέων 
κατόχων άδειας και για τον αριθμό των επικυρωμένων αντι­
γράφων των αδειών τα οποία έχουν εκδόσει οι αρμόδιες 
αρχές τους κατά το παρελθόν έτος. 
Αρ$ρο 11 
1. Τα κράτη μέλη παρέχουν αμοιβαία βοήθεια για την 
εφαρμογή του παρόντος κανονισμού και για τον έλεγχο της 
τήρησης του. 
Για το σκοπό αυτό, ανακοινώνουν αμοιβαία: 
— τα ονόματα των μεταφορέων που είναι κάτοχοι άδειας 
και 
— τον αριθμό των επικυρωμένων αντιγράφων των αδειών, 
τα οποία έχουν εκδοθεί για κάθε έναν από τους εν λόγω 
μεταφορείς. 
2. Όταν οι αρμόδιες αρχές κράτους μέλους λαμβάνουν 
γνώση μιας παράβασης του παρόντος κανονισμού την οποία 
διέπραξε ο κάτοχος άδειας που έχει εκδοθεί σε άλλο κράτος 
μέλος, το κράτος μέλος στο έδαφος του οποίου διαπιστώ­θηκε η παράβαση την κοινοποιεί στις αρχές του κράτους 
μέλους που έχει εκδώσει την άδεια. Οι αρμόδιες αρχές ανα­
κοινώνουν αμοιβαία, καθώς και στην Επιτροπή, ανά τρί­
μηνο, όλες τις πληροφορίες που έχουν στην κατοχή τους 
σχετικά με τις κυρώσεις που επιβλήθηκαν για τις εν λόγω 
παραβάσεις, το αργότερο τέσσερις μήνες μετά την ημερο­
μηνία κατά την οποία έχει υποβληθεί η κύρωση. 
3. Οι κυρώσεις που αναφέρονται στην παράγραφο 2 
πρέπει να μην εισάγουν διακρίσεις, να είναι ανάλογες με τη 
σοβαρότητα της παράβασης και να επιτρέπουν, μεταξύ 
άλλων, την ακινητοποίηση του οχήματος για διάστημα από 
δύο έως έξι ημέρες στην περίπτωση διάπραξης των ακό­
λουθων παραβάσεων: 
υπέρβαση του χρόνου οδήγησης από τους οδηγούς, υπερ­
φόρτωση του οχήματος, υπέρβαση των επιτρεπόμενων δια­
στάσεων του οχήματος, υπέρβαση ταχύτητας και ελλείψεις 
στη συντήρηση και στον υποχρεωτικό εξοπλισμό του οχή­
ματος. 
4. Σε περίπτωση σοβαρής παράβασης του παρόντος κανο­
νισμού, η άδεια αφαιρείται αμέσως. 
'Αρ&ρο 12 
Καταργούνται: 
— ο κανονισμός (ΕΟΚ) αριθ. 3164/76, 
— τα άρθρα 2 και 4 της οδηγίας 75/130/ΕΟΚ του Συμβου­
λίου (]), 
— η πρώτη οδηγία του Συμβουλίου της 23ης Ιουλίου 
1962 (2), εκτός από τα σημεία που αφορούν τις μετα­
φορές για ίδιο λογαριασμό που ορίζονται στο σημείο 11 
του παραρτήματος Ι της εν λόγω οδηγίας, 
— η οδηγία 65/269/ΕΟΚ του Συμβουλίου (3), 
— η απόφαση 80/48/ΕΟΚ του Συμβουλίου (4). 
Άρ#ρο 13 
Τα κράτη μέλη ανακοινώνουν στην Επιτροπή τα μέτρα που 
έχουν ληφθεί κατ' εφαρμογή του παρόντος κανονισμού. 
Άρφρο 14 
Ο παρών κανονισμός αρχίζει να ισχύει την 1η Ιανουαρίου 
1993. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(') ΕΕ αριθ. L 48 της 22. 2. 1975, σ. 31. 
(2) ΕΕ αριθ. 70 της 6. 8. 1962, σ. 2005/62. 
(3) ΕΕ αριθ. 88 της 24. 5. 1965, σ. 1469/65. 
(4) ΕΕ αριθ. L 18 της 24. 1. 1980, σ. 21. 
13.9.91 Επίσημη Εφημερίδα των Ευρωπαϊκών Κοινοτήτων Αριθ. C 238/5 
ΠΑΡΑΡΤΗΜΑ 
ΕΥΡΩΠΑΪΚΗ ΚΟΙΝΟΤΗΤΑ 
(α) 
(Διαστάσεις DIN Α4) 
(Πρώτη σελίδα της άδειας) 
(Κείμενο στην, στις ή σε μία από τις επίσημες γλώσσες του κράτους μέλους που εκδίδει την άδεια) 
Κράτος που εκδίδει την άδεια 
Διακριτικό σήμα της χώρας: Ονομασία της αρμόδιας αρχής ή οργάνωσης 
ΑΔΕΙΑ (')αριθ 
για την ενδοκοινοτική οδική μεταφορά εμπορευμάτων για λογαριασμό τρίτου 
Με την παρούσα άδεια επιτρέπεται (2). 
να πραγματοποιεί οδικές μεταφορές εμπορευμάτων για λογαριασμό τρίτου σε όλες τις μεταφορικές σχέσεις είτε 
μεταξύ των κρατών μελών της Ευρωπαϊκής Οικονομικής Κοινότητας, είτε μεταξύ ενός κράτους μέλους και μιας 
τρίτης χώρας ή μεταξύ τρίτων χωρών για το τμήμα της διαδρομής που πραγματοποιείται εντός του εδάφους της 
Κοινότητας, οι οποίες εκτελούνται με ένα μεμομωνένο όχημα ή με συνδυασμό συζευγμένων οχημάτων, και να 
κινεί τα οχήματα αυτά χωρίς φορτίο σε όλο το έδαφος της Κοινότητας. 
Όροι στους οποίους υπόκειται η χρήση: 
Η παρούσα άδεια ισχύει από έως., 
Εκδόθηκε στ , στις. 
Ο 
(') Διακριτικό σήμα της χώρας: Βέλγιο (Β), Δανία (DK), Ομοσπονδιακή Δημοκρατία της Γερμανίας (D), Ελλάδα (GR), Ισπα­
νία (Ε), Γαλλία (F), Ιρλανδία (IRL), Ιταλία (Ι), Λουξεμβούργο (L), Κάτω Χώρες (NL), Πορτογαλία (Ρ), Ηνωμένο Βασίλειο (GB). 
(2) Όνομα ή εταιρική επωνυμία και πλήρης διεύθυνση του μεταφορέα. 
(3) Υπογραφή και σφραγίδα της αρμόδιας αρχής ή οργάνωσης που εκδίδει την άδεια. 
Αριθ. C 238/6 Επίσημη Εφημερίδα των Ευρωπαϊκών Κοινοτήτων 13.9.91 
(6) 
(Δεύτερη σελίδα της άδειας) 
(Κείμενο στην, στις ή σε μία από τις επίσημες γλώσσες του κράτους μέλους που εκδίδει την άδεια) 
ΓΕΝΙΚΕΣ ΔΙΑΤΑΞΕΙΣ 
Η παρούσα άδεια ισχύει για τις ενδοκοινοτικές οδικές μεταφορές εμπορευμάτων για λογαριασμό τρίτου. 
Επιτρέπει την εκτέλεση στο έδαφος της Κοινότητας και, ενδεχομένως, υπό τους όρους που θέτει: 
— μεταφορών μεταξύ κρατών μελών, 
— των ακόλουθων σχέσεων μεταφοράς, για το τμήμα της διαδρομής που πραγματοποιείται εντός της Κοινό­
τητας: 
— μεταφορές με αναχώρηση από ένα κράτος μέλος και προορισμό μία τρίτη χώρα, 
— μεταφορές με αναχώρηση από ένα κράτος μέλος και προορισμό ένα κράτος μέλος, 
— μεταφορές μεταξύ τρίτων χωρών που διέρχονται από την επικράτεια ενός ή περισσότερων κρατών μελών, 
— μετακινήσεων των κενών οχημάτων. 
Είναι προσωπική και δεν μεταβιβάζεται σε τρίτους. 
Μπορεί να αφαιρεθεί από την αρμόδια αρχή του κράτους μέλους που την εξέδωσε εφόσον ο μεταφορέας κυρίως: 
— παρέλειψε να τηρήσει όλους τους όρους στους οποίους υπόκειται η χρήση της άδειας, 
— έδωσε ανακριβείς πληροφορίες για τα στοιχεία που ήταν αναγκαία για την έκδοση ή την παράταση της 
άδειας, 
— διέπραξε, μετά την έκδοση της άδειας, σοβαρές και επανειλημμένες παραβάσεις των διατάξεων που διέπουν 
τις μεταφορές και την κυκλοφορία, και ειδικότερα των κανόνων σχετικά με την πρόσβαση στην αγορά, τις 
περιόδους οδήγησης και ανάπαυσης των οδηγών, το βάρος και τις διαστάσεις των οχημάτων, τη συντήρηση, 
τον εξοπλισμό και τον τεχνικό έλεγχο των οχημάτων, την άδεια οδήγησης των οδηγών, την οδική ασφάλεια 
και τον κώδικα οδικής κυκλοφορίας. 
Μπορεί να χρησιμοποιηθεί μόνο για ένα όχημα τη φορά ('). Πρέπει, στην περίπτωση ενός συνδυασμού συζευγ­
μένων οχημάτων, να συνοδεύει το όχημα έλξης- καλύπτει το σύνολο του συνδυασμού συζευγμένων οχημάτων, 
έστω και αν το ρυμουλκούμενο ή το ημιρυμουλκούμενο δεν είναι εγγεγραμμένο ή δεν έχει τεθεί σε κυκλοφορία 
στο όνομα του δικαιούχου της άδειας ή δεν είναι εγγεγραμμένο ή δεν έχει τεθεί σε κυκλοφορία σ' ένα άλλο 
κράτος μέλος ή σ' ένα άλλο κράτος μέλος που έχει προσχωρήσει στην ευρωπαϊκή συνδιάσκεψη των υπουργών 
μεταφορών. 
Πρέπει να βρίσκεται επί του οχήματος. 
Η άδεια, ή επικυρωμένο αντίγραφο αυτής, πρέπει να επιδεικνύεται κάθε φορά που το ζητούν οι αρμόδιοι για τον 
έλεγχο υπάλληλοι. 
Ο κάτοχος της υποχρεούται να τηρεί στην επικράτεια κάθε κράτους μέλους τις νομοθετικές, κανονιστικές και 
διοικητικές διατάξεις που ισχύουν στο εν λόγω κράτος, κυρίως όσον αφορά τη μεταφορά και την κυκλοφορία. 
(') Ως όχημα νοείται ένα μεμονωμένο όχημα ή ένας συνδυασμός συζευγμένων οχημάτων.